Nafarroako Parlamentuko Mahaiak, 2020ko otsailaren 3an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ainhoa Aznárez Igarza andreak aurkeztutako galdera, Antsoaingo Oinarrizko Gizarte Zerbitzuetan gizarte-larrialdian dauden pertsonentzako laguntzak murriztea saiatzen ari delako salaketei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko otsailaren 3an

Lehendakaria: Unai Hualde Iglesias

GALDERAREN TESTUA

Nafarroako Podemos-Ahal Dugu foru parlamentarien elkarteari atxikitako foru parlamentari Ainhoa Aznárez Igarza andreak gaurkotasun handiko honako galdera hau aurkezten du otsailaren 6ko Osoko Bilkurarako:

Navarra Suma Antsoaingo Oinarrizko Gizarte Zerbitzuetan gizarte-larrialdian dauden pertsonentzako laguntzak murriztea saiatzen ari delako salaketak ikusita, Nafarroako Gobernuak zer eginen du?

Iruñean, 2020ko urtarrilaren 30ean

Foru parlamentaria: Ainhoa Aznárez Igarza